Akken neẓra akk, yal andi asekla yettili-d deffir n tmukrist neɣ n isteqsiyen wa nettaf-as-d tirirt wayeḍ yettenjar-d abrid i unadi nniḍen, anadi d lsas n wesnulfu d tifrat i wayen yellan d uffir. Tazrewt-nneɣ tewweḍ-d ɣer tagara, anda i yesefk fell-aɣ ad dnemslay ɣef wayen i ɣer nessaweḍn n yigemmaḍ, igemmaḍ i aɣ-yellan d iswi n tezrewt segmi i nefren asentel-a, iswi n tezrewt-nneɣ akken i d-nebder deg tazwera d asebgen n wamek i d-yussa weḍris n Muḥ Terri seg uḍris aɣbalu ɣer uḍris anican d acu i d tawsit i yuɣ mi d-yekcem ɣer tsekla taqbaylit, aya-agi yeslal-d amennuɣ gar snat n tewsatin tiseklanin yal yiwet tekkat amek ara taɣmar tulmisin-is deg uḍris-a, anadinneɣ d yiwen gar inadiyen ara d yawin tirirt i yisteqsiyen i d-yellan ɣef uḍris-a n Muḥ